Akotangas
Akotangas (isp. Acotango, keč. Aqutanku) – užgesęs ugnikalnis Anduose, Bolivijos-Čilės pasienyje, aukščiausias Kimsačatos ugnikalnių grupėje. Aukštis 6052 m. Čilės pusėje papėdėje telkšo Čungaros ežeras. Ugnikalnis holoceno laikotarpio, 1985 m. stebėtos fumarolės (galėjo būti ir iš kaimyninio Gvaljatirio ugnikalnio. Čilėje įeina į Laukos nacionalinį parką, Bolivijoje – į Sachamos nacionalinį parką.